Public procurement notice: Contract Notice
Published: 2017-02-14
Buyer: Generaldirektoratet for finansiering og indgåelse af kontrakter med EU, Verdensbanken og andre donorfonde, den centrale finans- og kontraktafdeling under det albanske finansministerium
Country: AL
Contract type: Supplies
Procedure: Open procedure
CPV classification: 32321200 | 48740000
Submission deadline: 2017-04-14
EU fund: ESF

Technical requirements: Det overordnede formål med denne kontrakt er at bidrage til udrulningen af et nyt audiovisuelt system for en mere gennemsigtig lovgivning og tilsynsfunktion ved Parlamentet.
Kontrakten vedrører levering og installering af Forsamlingens audiovisuelle system, herunder videosystem, simultantolkningssystem, udstyr til redigeringslokale, medielokale, konferencelokale, softwaresystem, der integrerer alle systemer og alt udstyr; alle disse i overensstemmelse med relevante internationale standarder.
Deltagelse er åben for alle fysiske personer, der er statsborgere i, og juridiske personer (der deltager enten individuelt eller i en sammenslutning — et konsortium — af ansøgere), der faktisk er etableret i en medlemsstat i Den Europæiske Union eller i et valgbart land eller territorium som angivet i Europa-Parlamentets og Rådets forordning (EU) nr. 236/2014 af 11.3.2014 om fælles regler og procedurer for gennemførelse af instrumenterne til finansiering af Unionens optræden udadtil for det gældende instrument, hvorunder kontrakten finansieres (se endvidere punkt 22 nedenfor). Deltagelse er ligeledes åben for internationale organisationer.
Tilbudsgivere skal fremlægge en underskrevet erklæring, vedlagt formularen til afgivelse af bud på varekontrakt, om, at de ikke befinder sig i nogen af situationerne anført i punkt 2.3.3 i den »Praktiske vejledning«.
Tilbudsgivere kan kun afgive 1 bud pr. parti. Bud på dele af et parti vil ikke blive taget i betragtning. Alle tilbudsgivere kan i deres bud anføre, at de kan tilbyde en rabat, såfremt deres bud accepteres for mere end 1 parti. Tilbudsgivere må ikke afgive et bud på en alternativ løsning ud over deres bud på de leverancer, der kræves i udbudsmaterialet.
Tilbudsgiverne skal ved afgivelsen af bud stille en tilbudsgaranti på 7 500 EUR. For tilbudsgivere, hvis bud ikke accepteres, frigives garantien, når udbudsproceduren er afsluttet. Garantien fra den valgte tilbudsgiver frigives, når kontrakten er underskrevet af alle parter. Denne garanti vil blive taget i anvendelse, hvis tilbudsgiveren ikke opfylder alle de forpligtelser, der er anført i vedkommendes bud.
Den valgte tilbudsgiver vil blive anmodet om at stille en udførelsesgaranti på 10 % af kontraktværdien, når kontrakten underskrives. Denne garanti skal stilles sammen med returneringen af den kontrasignerede kontrakt senest 30 dage efter, at tilbudsgiveren har modtaget kontrakten underskrevet af den ordregivende myndighed. Såfremt den valgte tilbudsgiver ikke kan stille en sådan garanti inden for denne frist, vil kontrakten blive erklæret ugyldig, og en ny kontrakt kan opstilles og sendes til den tilbudsgiver, der har afgivet det økonomisk næstmest fordelagtige og overensstemmende bud.
Et informationsmøde og besøg på stedet vil blive afholdt den 28.2.2017 (11:00), lokal tid, på adressen »Blv. Deshmoret e Kombit« No 4.
hr. Manol Simo, generaldirektøren for den centrale finans- og kontraktenhed (CFCU), e-mail: Manol.Simo@financa.gov.al
Buddene skal vedstås i en periode på 90 dage, regnet fra udløbet af fristen for afgivelse af bud. Under særlige omstændigheder kan den ordregivende myndighed, før gyldighedsperioden er udløbet, anmode om, at tilbudsgiverne forlænger gyldigheden af bud for en specifik periode (jf. punkt 8.2 i vejledningen til tilbudsgivere).
De følgende udvælgelseskriterier vil finde anvendelse på tilbudsgiverne. I tilfælde af bud, afgivet af et konsortium, vil disse udvælgelseskriterier blive anvendt på konsortiet som helhed:
1) tilbudsgiverens økonomiske og finansielle kapacitet (baseret bl.a. på punkt 3 i formularen til afgivelse af bud på varekontrakter). Hvis tilbudsgiveren er et offentligt organ, skal der fremlægges tilsvarende oplysninger: Referenceperioden, der vil blive taget i betragtning, vil være de seneste 3 år, for hvilke regnskaberne er afsluttet:
• Tilbudsgiverens gennemsnitlige årlige omsætning i de seneste 3 afsluttede regnskabsår skal overstige 500 000 EUR.
• Likviditetsgraden (omsætningsaktiver/kortfristet gæld) i det seneste år, for hvilke regnskaberne er afsluttet, skal være mindst 1. I tilfælde af et konsortium skal dette kriterium opfyldes af hvert enkelt medlem.
2) tilbudsgiverens faglige kapacitet (baseret på bl.a. punkt 4 og 5 i formularen til afgivelse af bud på varekontrakter). Referenceperioden, der vil blive taget i betragtning, vil være de seneste 5 år fra fristen for afgivelse af bud: